《经刘瓛墓下诗》
南北朝·萧子隆

升堂子不谬，问道余未穷。如何辞白日，千载隔音通。

山门一已绝，长夜缅难终。初松切暮鸟，新杨催晓风。

榛关向芜密，泉途转销空。

作者简介：（?—494）南朝齐南兰陵人，字云兴。齐武帝子。封随郡王，有文才。武帝永明中，为辅国将军。历仕侍中、中军大将军。海陵王延兴元年，萧鸾辅政，谋害诸王，子隆以才貌见惮，被杀。有文集，今存《山居序》。